《和方耜岩见寄》
宋代·何梦桂

世事兴亡转脚跟，长安处处战场尘。
种桃一去非秦世，采菊犹传有晋人。
已矣覆蕉成梦鹿，谁欤被发趁骑麟。
千年尚记辽东路，肯向城头访旧民。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。